İkikəsicidişlilər
İkikəsicidişlilər (lat. Diprotodontia) — heyvanlar aləminin xordalılar tipinin məməlilər sinfinə aid heyvan dəstəsi. Kisəlilərin ən geniş yayılmış dəstəsi olub, 120 növü özündə birləşdirir. İkikəsicidişlilərə kenquru, koala, vombat kimi tanınmış müasir nümayəndələr, eləcə də diprotodon, kisəli şir kimi nəsli kəsilmiş nümayəndələr daxildir. İkikəsicidişlilər Avstraliya və ona qonşu olan adalarda, o cümlədən Yeni Qvineya və Sulavesi adalarında yayılmışdır.